Tore Sviland

Tore Christoffer Sviland (født 1957) fra Stavanger er en norsk golfspiller. Som 23-åring deltok Sviland i The Open Championship på Royal St. George's Golf Club i 1981, som første nordmann i en major-turnering, etter å ha kommet seg gjennom den åpne kvalifiseringen. Sviland, som var amatør og økonomistudent, endte på sisteplass etter runder på 86 og 78 slag.

Han spilte ytterligere to turneringer på Europatouren – Scandinavian Enterprise Open i Sverige i 1981 og 1983 – og misset cuten i begge.

Sviland vant NM for juniorer i 1977 og 1978 og ble norgesmester og mottok kongepokalen fire ganger mellom 1979 og 1989.

I 2019 vant han Scandinavian Seniors Open Amateur Championship i Sverige.

Referanser

Eksterne lenker

 Tore Sviland på World Amateur Golf Ranking
 Tore Sviland hos Europatouren

Fødsler i 1957
Norske golfspillere
Norgesmestere i golf
Kongepokalvinnere i golf
Personer fra Stavanger kommune